Lisa 1
06.05.2024 hankelepingu
nr 2-2/24/444-1 juurde

 TEHNILINE KIRJELDUS	Osa 1						

1.	Tellija: Riigi Kaitseinvesteeringute Keskus.

2.	Ehitushanke objekti nimetus: 59BAAEA01 – Pesuruumi osaline sanitaarremont

3.	Asukoht, kontaktisik: Loode tn 35, Tapa linn

4.	Ehitustööde liik: remont

5.	Etapilisus: üheetapiline

6.	Ehitushanke objekti iseloomustus: Pesuruumi osaline remont

7.	Üldnõuded

Ehitustööde aluseks on käesolev tehniline kirjeldus. 

7.1.	Hoone olemasolevate konstruktsioonide avamis-/lammutustöödel tuleb rangelt kinni pidada ohutusnõuetest.
7.2.	Remonditöödel arvestada kõiki hoone funktsioonist tulenevaid erinõudeid. Sobivad lahendused on vastupidavatest materjalidest, minimaalselt hooldust vajavad ja maksimaalse koormustaluvusega.
7.3.	Lammutustööde ja ehitustööde käigus kaitsta säilitatavaid hoone konstruktsioone, sisustust, kommunikatsioone ja objekte (hooned, juurdepääsuteed, haljastus) tekkida võivate vigastuste eest, vajadusel rajada kaitsepiirded.
7.4.	Koostada tööde teostamise ajagraafik ja kooskõlastada see tellija esindajaga.
7.5.	Pakkumuse esitamisel garanteerib pakkuja, et on pakkumuse koostamisel arvesse võtnud kõik käesoleva riigihanke teostamiseks ja hankelepingu eesmärgi saavutamiseks vajalikud töövõtja tööd, teenused, tegevused ja toimingud, kaasa arvatud need, mis ei ole otseselt kirjeldatud hankedokumentides ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.
7.6.	Kõik kasutatavad tooted ja materjalid peavad olema uued.
7.7.	Kõik demonteeritavad seadmed ja materjalid tuleb anda üle lepingujärgsele tellija esindajale akti alusel. Utiliseerida tuleb need demonteeritud seadmed ja materjalid, mida tellija ei vaja või mis on kasutuskõlbmatud.
7.8.	Kõik välja toodud tööde mahud on indikatiivsed ja tuleb töövõtjal üle kontrollida.
7.9.	Tööde käigus tekkinud jäätmed tuleb töövõtjal utiliseerida.

8.	Nõuded ehitusliku osa kohta

8.1.	Arvestada mööbli ja ümber paigutamisega ja/või teisaldamisega hoones. Ladustamise asukoht tuleb kokku leppida tellijaga.
8.2.	Mööbli teisaldamisel ei tohi rikkuda säilitatavaid põrandaid, uksi, treppe ega mistahes konstruktsioone.
8.3.	Rikutud konstruktsioonid tuleb taastada.
8.4.	Ehitustolmu eest kaitsta ventilatsiooni torustikke ja ATS, HVS seadmeid. Ehitustööde käigus rikutud seadmed tuleb töövõtjal hüvitada või taastada.
8.5.	Kaitsta säilitatavaid põrandakatteid ehitustööde käigus.
8.6.	Viimistlustööde ajaks eemaldada valgustid, lülitite ja pistikupesade katted, nõrkvooluseadmete osad, mis peale tööde lõppu tuleb tagasi paigaldada (mitte üle värvida). Tehnoloogilisi torustikke mitte üle värvida (va varem üle värvitud torustikud).
8.7.	Arvestada vajadusega demonteerida tehnoloogilisi seadmeid tööde teostamise ajaks ja peale tööde lõppu seadmete tagasi paigaldusega (ventilatsioon, küte, elekter, nõrkvooluseadmed), tagades kõikide süsteemide eesmärgipärase töötamise.
8.8.	Arvestada mööbli tagasi paigutamisega või teisaldamisega hoones ajutisest ladustamiskohast.

9.	Teostatavad tööd

9.1.	Kuna pesuruumi põrandaküte ei tööta, on vaja võtta üles pesuruumi põrand, eemaldada põrandaplaadid, betoon, armatuur ja vana põrandakütte kaabel.
9.2.	Valada uus põrand, paigaldada uus põrandaküttematt, ühendada kontrolleriga ja plaatida.
9.3.	Pesuruumi põrand peab jääma ühte tasapinda leiliruumi põrandaga.
9.4.	Seinad pesuruumis pragulised, on vaja pahteldada ja värvida. (seina osa, mis on plaatimata) 
9.5.	Seinas olevad plaadid jäävad samad ja neid ei vaheta. Kui põranda ülesvõtmisel saavad kahjustada seinaplaadid, siis tuleb  katkised seinaplaadid asendada uutega.
9.6.	Tööde teostamise ajaks demonteerida dushi ja valamu komplektid, ning muu inventar, mis segavad töö teostamist ja hiljem tagasi paigaldada.
9.7.	Vahetada tuleb 2 siseust pesuruumis, kuna uste alumised ääred on pehkinud.
9.8.	Uksed: 1 tuletõkkeuks EI15 (pesuruumi peauks) ja 1 puituks U13 (pesuruumi ja wc vaheline uks), uksed on valged. Vahetada uksed koos lengidega, ning ka lävepakud 2tk, paigaldada uued ukselingid ja lukukorpused, seest lukustatav liblikaga.
9.9.	Viimistlus: põrandaplaat 10x10 cm (hele toon), seinad värvida rohekat tooni värvi (värvitoon analoogne, mis on ka praegu).
9.10.	Pesuruumi suurus ca 10 m2.

10.	Muud nõuded

10.1.	Objektiga tutvumine ja mahtude määramine kohustuslik, hilisemaid pretensioone mahtude erinemisest tingitult ei rahuldata.
10.2.	Pakkumus peab sisaldama kõiki tegevusi ja töid, materjale ja töövahendeid, mis on antud eesmärgi saavutamiseks vajalikud.
10.3.	Tööd peavad olema teostatud hiljemalt kahe kuu jooksul peale hankelepingu esitamist.
10.4.	Objektiga saab tutvuda 16.04.2024 kell 11:00.
10.5.	Töövõtja peab pakkumuses kirjutama välja selgelt eristatavalt erinevate tööetappide maksumused ning pakutavate materjalide/tööde spetsifikatsioonid.
10.6.	Tööde teostamise aeg ja graafik kooskõlastada kaks nädalat enne tööde algust.
10.7.	Töövõtja on kohustatud tööde teostamisel jälgima üldtunnustatud kvaliteedi ja RYL 2010/2012/2013 nõudeid.
10.8.	Kogu üle antav teostusdokumentatsioon ning selle sisu täpsustada tellijaga enne tööde üle andmist.
10.9.	Töö on üle antud ja vastuvõetud, kui on digitaalselt allkirjastud sellekohane akt kahepoolselt (töövõtja allkiri ja tööde vastuvõtja allkiri).
10.10.	Hanke võitnud firma poolt töid teostavad isikud annavad nõusoleku taustakontrolli teostamiseks vastavalt KKS § 413 alusel.
10.11.	Kõikide ehitustööde järgselt teostada koristustööd.
10.12.	Teostatud töödele peab kehtima 2-aastane garantii.